stanford-oval/wikipedia huggingface dataset:
Sarah Bro

| Sarah Bro> Henkilötiedot |
| --- | --- |
Syntynyt: 4. maaliskuuta 1996 (ikä 28)
Sarah Bro (syntynyt 4. maaliskuuta 1996) on tanskalainen uimari. Hän kilpaili naisten 4 × 100 metrin vapaauinnissa vuoden 2016 kesäolympialaisissa.
Sarah Burke

| Sarah Burke |
| --- | --- |

Henkilötiedot
Syntynyt: 3. syyskuuta 1982 Barrie, Ontario
Kuollut: 19. tammikuuta 2012 (29 vuotta) Salt Lake City
Uran tiedot
Laji:  freestylehiihto
Aiheesta muualla
sarahburke.com
| Mitalit> Maa:   Kanada.Naisten freestylehiihto.FIS:n MM-kilpailut  | Mitalit> Maa:   Kanada.Naisten freestylehiihto.FIS:n MM-kilpailut  | Mitalit> Maa:   Kanada.Naisten freestylehiihto.FIS:n MM-kilpailut  | Maa:   Kanada> Naisten freestylehiihto. |
| --- | --- | --- | --- |
|  Kultaa | Ruka 2005 | Halfpipe |  |
| X Games  | X Games  | X Games  |  |
|  Kultaa | Aspen 2007 | Superpipe |  |
|  Kultaa | Aspen 2008 | Superpipe |  |
|  Kultaa | Aspen 2009 | Superpipe |  |
|  Kultaa | Aspen 2011 | Superpipe |  |
|  Hopeaa | Aspen 2005 | Superpipe |  |
|  Hopeaa | Aspen 2006 | Superpipe |  |
Sarah Burke (3. syyskuuta 1982 – 19. tammikuuta 2012) oli kanadalainen freestylehiihtäjä.
Burke oli yksi superpipe-lajin pioneereista. Hän voitti lajin X Games -mestaruuden neljästi ja puhui voimakkaasti sen puolesta, että laji pääsisi mukaan talviolympialaisiin. Kansainvälinen olympiakomitea hyväksyi lajin mukaan vuoden 2014 olympialaisiin. Burke voitti myös half-pipen maailmanmestaruuden 2005.
Burke loukkaantui vakavasti harjoitellessaan Park Cityssä 10. tammikuuta 2012. Hän kaatui hypyn jälkeen, minkä seurauksena hänen nikamavaltimonsa repeytyi ja hän sai sydänkohtauksen. Hänet leikattiin sairaalassa seuraavana päivänä, minkä jälkeen häntä pidettiin koomassa. Burken aivot olivat kuitenkin vakavasti vaurioituneet hapen ja veren puutteesta, ja lopulta hän kuoli 19. tammikuuta 2012.
Rolf Harris

Rolf Harris vuonna 2010.
Rolf Harris (30. maaliskuuta 1930 Perth, Australia – 10. toukokuuta 2023 Bray, Berkshire, Yhdistynyt kuningaskunta) oli syntyjään australialainen laulaja, säveltäjä, taiteilija ja televisiojuontaja, joka asui Britanniassa vuosikymmeniä.
Harris nousi kuuluisuuteen 1960-luvun alussa laulullaan Tie Me Kangaroo Down, Sport (suom. Katso, kenguru loikkaa). Kappaleessa oli ensi kertaa käytössä Harrisille tyypillinen itserakennettu soitin, "wobble board" eli masoniittikovalevyn pala, jota edestakaisin heiluttelemalla syntyy "vupp-vupp"-ääni. Harris on myöhemminkin käyttänyt epätavallisia soittimia, kuten didgeridoota, munniharppua ja stylofonia.
Maalaustaiteilijana Harris esiintyi muutaman kerran televisiossa ohjelmassa, jossa hän maalasi kuvia suurelle kankaalle näennäisen hutiloivalla tyylillä ja omituisen musiikin säestämänä. Lopputulos oli kuitenkin taidokas. Nämä ensiesiintymiset televisiossa poikivat Harrisille joukon piirustusaiheisia televisiosarjoja. Nykysuomalaiselle Harris on kuitenkin tutumpi juontamastaan Elämäni eläimet (Animal Hospital) -tositelevisiosarjasta.
Tuomio hyväksikäytöstä

Rolf Harris pidätettiin maaliskuussa 2013, ja häntä kuulusteltiin seksuaalirikostutkimusten yhteydessä. Tuomioistuimessa hänen todettiin syyllistyneen vuosina 1968–1986 kaikkiaan 12 hyväksikäyttöön. Harris sai hyväksikäytöstä viiden vuoden ja yhdeksän kuukauden vankeustuomion.
Aiheesta muualla

Rolf Harrisin virallinen sivusto (Arkistoitu – Internet Archive)
Rolf de Maré

Rolf de Maré
Rolf de Maré (1888–1964) oli ruotsalainen taiteenkeräilijä ja balettiseurue Ballet Suédois'n luoja.
de Marén äidinpuoleinen suku oli Ruotsin rikkaimpia, joten hänellä oli varallisuutta taiteenkeräilyyn ja balettiseurueen ylläpitoon. Hänen äitinsä oli taiteilija Ellen Roosval von Hallwyl ja hänen isoäitinsä oli taiteenkerääjä Wilhelmina von Hallwyl. Hänen isänsä oli diplomaatti Henrik de Maré ja isäpuolensa taidehistorioitsija Johnny Roosval, joka toimi pojan kotiopettajana. de Maré vietti suuren osan nuoruuttaan Berliinissä, jossa hänen isänsä oli sotilasattaseana sekä Sveitsissä ja Ranskassa tuberkuloosiparantoloissa. Hän matkusti laajalle matkalle Aasiaan ensimmäisen kerran 1911-1912.
de Marén ystävä ja myöhemmin rakastettu, taidemaalari Nils Dardel auttoi de Maréta taiteenkeräilyssä 1912 lähtien ja oli myös balettiseurueen lavastaja. He matkustelivat yhdessä laajasti ympäri maailmaa 1914-1917. Dardel esitteli hänelle 1918 tanssija Jean Börlinin (1893—1930), josta tuli de Marén rakastettu, balettiseurueen ensitanssija ja pääkoreografi. 
Vuonna 1920 oikeistolehdissä alkanut loanheittokampan sai de Marén lähtemään balettiryhmänsä kanssa Pariisiin, jossa hän asui loppuelämänsä.
Hän keräsi tanssiaiheisen arkiston ja tanssiin liittyvien esineiden kokoelman, joka avautui 1933 maailman ensimmäisenä tanssimuseona ja tutkimuslaitoksena Les Archives Internationales de la Danse. Osan kokoelmasta hän lahjoitti myöhemmin Ranskan valtiolle, ja se sijoitettiin Pariisin oopperan museoon ja kirjastoon. 
Omaa balettiseuruettaan ja Euroopan ulkopuolista tanssia koskevan aineiston hän lahjoitti kotimaahansa ja perusti 1952 Tukholmaan Dansmuseetin, jolle hän myös testamenttasi koko omaisuutensa.
Hän lahjoitti kokoelmastaan taidetta myös Moderna museetille.
Kirjallisuutta

Erik Näslund: Rolf de Maré, konstsamlare, balettledare, museiskapare, Langenskjöld, 2008
Pascale De Groote: Ballets Suédois, Studies in Performing Arts and Film 4, University of Ghent, Belgium, Academia Press, 2002
Robert Russell Bennett

Robert Russell Bennett vuonna 1970.
Robert Russell Bennett (15. kesäkuuta 1894 Kansas City, Missouri – 18. elokuuta 1981 New York, New York) oli yhdysvaltalainen säveltäjä ja sovittaja. Hän aloitti teatteria varten orkestroinnin vuonna 1920 ja nousi Broadwayn johtavaksi orkestroijaksi. Hän teki yhteistyötä Jerome Kernin, Irving Berlinin, George Gershwinin, Cole Porterin, Richard Rodgersin, Frederick Loewen ja muiden kanssa.
Bennettin orkestroimia musikaaleja ovat muiden muassa Oklahoma!, South Pacific, The King and I, Flower Drum Song, Sound of Music, Teatterilaiva, Annie Get Your Gun, Kiss Me, Kate, My Fair Lady ja Camelot.
Bennett sai opetusta Carl Buschilta ja Nadia Boulangerilta. Hän sävelsi valmiiksi lähes 200 alkuperäistä teosta, joihin kuuluu sinfonioita, oopperaa, kamarimusiikkia, kuoro-/vokaalimusiikkia ja sävellyksiä puhallinyhtyeelle. Bennett julkaisi orkestroinnista kirjan Instrumentally Speaking (1975).
Oklahoma!:n elokuvaversiosta (1955) Bennett sai Oscar-palkinnon. Hän voitti myös Tony-palkinnon vuonna 1957 ja toisen kerran postuumisti 2008.
Aiheesta muualla

Robert Russell Bennett Internet Movie Databasessa. (englanniksi)
Robert Ryan

Robert Ryan
Robert Bushnell Ryan (11. marraskuuta 1909 – 11. heinäkuuta 1973) oli yhdysvaltalainen näyttelijä. Hän syntyi Chicagossa ja meni vuonna 1939 naimisiin elämänkumppaninsa Jessican kanssa. Hän valmistui Dartmouth Collegesta vuonna 1932 ja oli toisen maailmansodan veteraani.
Ryan oli ehdolla parhaan miessivuosan Oscar-palkinnon saajaksi roolillaan elokuvassa Oikeutettu kosto (1947). Bafta-ehdokkuuden hän sai elokuvasta Billy Budd (1962). Ryan esiintyi myös muissa maineikkaissa elokuvissa, joiden joukossa ovat Viimeinen isku (1949), Mies astui junasta (1954), He pakenivat huomispäivää (1959), Atlantin valli murtuu (1962), Taistelu Ardenneilla (1965) ja Hurja joukko (1969).
Ryan oli kolmen lapsen isä. Hän jäi leskeksi 1972 ja kuoli itse keuhkosyöpään New Yorkissa 11. heinäkuuta 1973 63-vuotiaana.
Aiheesta muualla

Robert Ryan Internet Movie Databasessa. (englanniksi)
Room Raiders

Room Raiders on Music Television -kanavalla esitettävä seuranhaku ja tosi-TV-ohjelma.
Ohjelmassa nainen tutkii kolmen seuralaisehdokas miehen huoneet ja arvioi huoneiden ja huoneista löytyvien tavaroiden perusteella kuka ehdokkaista on paras. Samoin mies tutkii kolmen naisen huoneet ja valitsee huoneiden perusteella sopivimman seuralaisen.
Ruotsin Superliiga

Ruotsin Superliiga (ruots. Svenska Superligan)
Ruotsin Superliiga (miesten salibandy)
Ruotsin Superliiga (naisten salibandy)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruotsin Superliiga”, voi hakea sivunnimihaulla, laajalla sivunnimihaulla tai tekstihaulla.
Ruotsin Wismar

Alter Schwede (”Vanha ruotsalainen”) Wismarin keskustassa
Ruotsin Wismar (ruots. Svenska Wismar)[lähde? ] tarkoittaa Wismaria, joka oli osa Ruotsia vuosina 1648–1903 ja käsitti suunnilleen nykyisen Wismarin kaupungin alueen. Ruotsin hallinto Wismarissa päättyi käytännössä jo vuonna 1803, kun Ruotsi panttasi kaupungin Mecklenburgille sadan vuoden takaisinlunastusoikeudella. Entinen hansakaupunki sijaitsee nykypäivän Saksan rannikolla Itämerellä.
Riimu

Jenkkiriimu
Riimu (myös tallipäitset tai joskus pelkästään päitset) on hevosvaruste, jonka avulla hevosta voi taluttaa ja josta se myös sidotaan kiinni. Riimu saatetaan myös jättää hevosen päähän esimerkiksi tarhaan tai laitumelle, jotta se on suhteellisen helppo ottaa kiinni, joskin tähän liittyy riski että riimu tarttuu kiinni esimerkiksi aitaan tai oksaan ja säikähtänyt hevonen loukkaa itsensä riuhtoessaan itseään irti.
Suitsien hihnoista riimu poikkeaa pääpiirtein siten, että otsahihna puuttuu kokonaan, leuka- ja turpahihna liittyvät lyhyellä hihnalla toisiinsa hevosen leuan alla ja koska kuolainta ei ole, poskihihnoja on vain yksi. Riimun hihnat myös sovitetaan suitsia löyhemmin hevosen pään ympärille. Riimuja valmistetaan lähinnä nailonista, polyesteristä ja nahasta. Riimun metalliosat (soljet ja renkaat) ovat usein messinkiä.
Riimutyypit

Riimuja on lähinnä kahta eri tyyppiä, joiden nimitykset vaihtelevat. Riimua, jossa on solki sekä niskahihnassa että turpahihnassa, kutsutaan usein raviriimuksi tai jenkkiriimuksi. Tällaisen riimun on tarkoitus helpottaa hevosen valjastamista, koska riimun voi riisua myös vasta suitsimisen jälkeen. Ratsuriimussa ei ole solkea turpahihnassa vaan tämä hihna on umpinainen. Tällöin suitsittaessa joudutaan riimu ottamaan pois ennen suitsimista tai ainakin jättämään pelkästään niska- ja leukahihna hevosen kaulan ympäri. Monissa riimuissa on lisäksi kaulahihnassa avattava lukko, joka helpottaa riimun käyttöä.
Naruriimu (myös köysiriimu) on paksuhkosta yhtenäisestä narusta solmittu riimu, joka on tarkoitettu lähinnä taluttamiseen ja käsittelykäytöksen opettamiseen ja on koulutusväline esimerkiksi niin kutsutussa luonnollisessa hevostaidossa. Tällaisessa riimussa ei ole avattavia solkia, mutta sen kokoa voi säädellä sitomalla solmut eri kohtiin.
Riimuja on kuten suitsiakin saatavilla monen kokoisia. Koko full on tarkoitettu isoille hevosille, cob keskikokoisille poneille ja pony pienille poneille. Shetlanninponeille, varsoille ja erityisen suurille hevosille on myös omia erityiskokojaan.
Lisävarusteita

Riimunnaru (myös riimunvarsi, talutusnaru tai vanhahtavasti marhaminta) on riimun tärkein lisävaruste. Se on sananmukaisesti riimuun kiinnitettävä naru, josta hevosta talutetaan. Riimunnaruja valmistetaan synteettistä materiaaleista (nailon, akryyli), nahasta ja puuvillasta. Riimunnarun päässä on jonkinlainen pikalukko, jolla riimunnaru kytketään tavallisimmin turpahihnan renkaaseen hevosen leuan alla. Riimunnaru voi olla osaltaan ketjua, jonka avulla voi hallita vaikeasti käsiteltävää hevosta lähinnä kietaisemalla ketjuosan hevosen turvan ympäri.
Irtopehmusteet on tarkoitettu erityisesti nailonista valmistettuihin riimuihin, jotta hihnat eivät hankaisi hevosta. Usein niitä kuitenkin käytetään pelkkinä koristeina. Pehmusteita käytetään yleensä vain turpa- ja niskahihnan ympärillä.
Turpakoppa on riimuun kiinnitettävä synteettisestä materiaalista tai muovista valmistettu koppa, jonka tarkoitus on estää hevosta kokonaan tai osin syömästä. Koppaa voidaan käyttää esimerkiksi hevosilla, jotka syövät tarhassa ollessaan hiekkaa tai repivät loimensa tai jotka sairastuvat liiasta laidunruohosta mutta voidaan näin päästää laitumelle ulkoilemaan.
Puunpurijan panta on tarkoitettu hevosille, jotka ajankulukseen "purevat puuta" eli nojaavat etuhampaillaan esimerkiksi karsinan laitaan ja nielevät ilmaa. Kaulaan leuan juureen kiristettävä panta sallii syömisen ja juomisen mutta estää puunpuremiseen tarvittavien lihasten toiminnan.
Hevosen taluttamisesta ja kiinni kytkemisestä

Hevosen taluttamiseen saatetaan muun muassa näyttelyissä ja erityisen hyvää hallintaa tarvittaessa käyttää myös suitsia. Hevosta ei kuitenkaan koskaan sidota kiinni suitsista, koska suora yhteys kuolaimeen voi aiheuttaa pahoja suuvaurioita, jos hevonen esimerkiksi säikähtäessään tempaisee riimunnarusta tai ohjista. Samasta syystä riimunnarussa saattaa olla niin kutsuttu paniikkilukko, joka aukeaa hevosen riuhtoessa voimakkaasti. Paniikkiin joutunut hevonen voi loukata itsensä pahasti jos ei pääse irti, joten paniikkilukko on erityisen tärkeä kun hevonen sidotaan riimunnarusta kiinni.
Varsinkin hyväkäytöksistä hevosta voi rauhallisissa kotioloissa tarvittaessa taluttaa myös ilman riimua tai suitsia. Riittävän pitkän riimunnarun voi kiepauttaa yhdellä lenkillä hevosen kuonon ja toisella sen niskan ympäri (korvien takaa), jolloin narun päät voi kerätä tukevasti yhteen käteen hevosen leuan alla taluttamista varten. Pelkästään otsatukasta taluttamallakin voi siirtää hevosta esimerkiksi karsinassa tai tarhassa. Hyvään käsittelykäytökseen opetettu hevonen seuraa "taluttajaa" myös irrallaan.
Aiheesta muualla

Naruriimun teko-ohje (Arkistoitu – Internet Archive) (englanniksi)
Røst

Røst on Norjan kunta Nordlandin läänissä. Se koostuu yhteensä yli kolmestasadasta saaresta ja luodosta, jotka sijaitsevat noin sadan kilometrin päässä mantereesta Lofoottien lounaisosassa. Hallintokeskus on Røstlandetin taajama samannimisellä saarella.
Røstistä on päivittäiset lento- ja lauttayhteydet mantereelle.
Perinteisesti tärkeä elinkeino kunnassa on ollut kalastus, nykyisin myös turismi, jonka parissa työskentelee noin neljäsosa kunnan työvoimasta.
Røstiin yritettiin 1930-luvun lopulla asuttaa Etelämantereelta tuotuja pingviinejä, mutta ne kuolivat muutamassa vuodessa.
Kuvia

Kunnan väkiluku vuosina 1951–2010.
Kuorma-auto saapumassa Røstiin autolautalla vuonna 2005.
Røstin kirkko
Røstin lentoasema
Tunnettuja henkilöitä

Pietro Querini, italialainen aatelinen joka haaksirikon jälkeen ajautui Røstiin vuonna 1432
Aiheesta muualla

Kuvia tai muita tiedostoja aiheesta Røst Wikimedia Commonsissa
Nordlandin läänin kunnat
Alstahaug
Andøy
Ballangen
Beiarn
Bindal
Bodø
Brønnøy
Bø
Dønna
Evenes
Fauske
Flakstad
Gildeskål
Grane
Hadsel
Hamarøy
Hattfjelldal
Hemnes
Herøy
Leirfjord
Lurøy
Lødingen
Meløy
Moskenes
Narvik
Nesna
Rana
Rødøy
Røst
Saltdal
Sortland
Steigen
Sømna
Sørfold
Tjeldsund
Træna
Tysfjord
Værøy
Vefsn
Vega
Vestvågøy
Vevelstad
Vågan
Øksnes
Norjan läänit | Norja
Salainen agentti

| Salainen agentti Irwin Goodman |
| --- | --- | --- |

Kokoelmalevyn tiedot
 Julkaistu: 1999
 Formaatti: CD-levy
 Tyylilaji: rock, folk, pop
 Kesto: 61.24
 Levy-yhtiö: Warner Music
Irwin Goodmanin muut julkaisut
| Laulajan testamentti 1998 | Salainen agentti 1999 | Rentun ruusut 2000 |
Salainen agentti on 20 suosikkia -sarjassa vuonna 1999 julkaistu laulaja Irwin Goodmanin kokoelma-albumi.
Kappaleet

Salainen agentti – 3.10
Hi-li-li-loo hi-li-li-luu – 2.38
Elon myrskyissä – 3.22
Hulivilin hulinayö – 3.05
Pikku Irwin – 3.32
Tosi on – 3.51
Hurraa! Me teemme laivoja – 2.28
Makea elämä – makeat vuodet – 3.15
Pohjaan asti – 2.33
Konnunsuon pikku Kaisa – 2.45
Ennen oli maailma miesten – 3.19
Sepalus auki – 2.41
Soittajan maanantai – 3.26
Karjala takaisin – 2.32
Ken lahjan saa – 2.39
Ääneti vain – 3.46
Istuva Härkä tupakkalakossa – 3.10
Minä pidän susta – sinä pidät musta – 2.13
Suureen maailmaan – 3.28
On Suomi kiinni – 2.59
SHA-3

SHA-3 on kryptografisten tiivistefunktioiden standardi, joka korvaa aiemman SHA-2-standardin.
SHA-3 (engl. Secure Hash Algorithm) on tarkoitettu informaation eheyden varmistamiseen, ja se paikkaa SHA-2:n vikoja, kuten alttiuden length extension -hyökkäykselle.
NIST järjesti korvaajan etsimiseksi viisi vuotta kestävän kilpailun, joka päättyi vuonna 2012. Voittajaksi valittiin Keccak, jonka kehittivät Guido Bertoni, Joan Daemen, Michaël Peeters ja Gilles Van Assche. Kilpailussa olivat mukana muun muassa Bruce Schneierinin ryhmän Skein, Ron Rivestin ryhmän MD6, Daniel Bernsteinin CubeHash ja Bob Jenkinsin Maraca.
Valinta perustui muun muassa Keccac-algoritmin nopeuteen sekä kykyyn toimia useilla eri laskentatehon laitteilla.
Keccak-algoritmi kuuluu "sienifunktion" (engl. sponge function) toteuttavien tiivistefunktioiden ryhmään. Muita samaan kategoriaan kuuluvia algoritmeja ovat Quark, Photon, Spongent ja Gluon.
Standardointi

SHA-3-funktion standardoimisprosessista vastasi NIST.
SHA-3 vahvistettiin standardiksi elokuussa 2015.
Algoritmit

SHA-3-standardissa on seuraavat algoritmit:
SHA3-224
SHA3-256
SHA3-384
SHA3-512
SHAKE128
SHAKE256
Rosendo Álvarez Gastón

Rosendo Álvarez Gastón (10. elokuuta 1926 Mues – 3. helmikuuta 2014) oli espanjalainen roomalaiskatolinen piispa. Hänet vihittiin papiksi 22. heinäkuuta 1951 ja nimitettiin Jacan hiippakunnan piispaksi 16. marraskuuta 1984. Piispaksi vihkiminen seurasi 12. tammikuuta 1985. Pääkonsekraattorina toimi Antonio Innocenti, jota avustivat Gabino Díaz Merchán ja Rafael González Moralejo.
12. toukokuuta 1989 Álvarez Gastón sai nimityksen Almerían piispaksi, jona hän toimi, kunnes jäi eläkkeelle 15. huhtikuuta 2002.
Sauvonjoki

| Sauvonjoki |
| --- | --- |
 Sauvonjoki virtaa Sauvon kirkonkylän eteläpuolelta
Alkulähde:  Paimio
Laskupaikka:  Sauvonlahti
Maat:  Suomi
Pituus:  16 km
Valuma-alue:  113 km²
Sauvonjoki (ruots. Sagu å) on joki Sauvon kunnassa Varsinais-Suomessa. Joki saa alkunsa Paimiossa, josta se virtaa lounaaseen Sauvon läpi ja laskee suurilta osin kuivuneeseen Sauvonlahteen, joka on osa Saaristomerta. Jokea kutsutaan sen yläjuoksulla Poutajoeksi.
Vielä 1800-luvulla Sauvonjoen suistossa oli Sauvonlahti. Lahti on kuivunut ja myös tarkoituksella kuivatettu maanviljelykäyttöön ja sen pengerpadot ovat muuttuneet koivikoksi. Lahdesta on tullut kosteikko, joka on yhteydessä Saaristomereen kapean salmen kautta.
Rosendal (Dragsfjärd)

Rosendal on kylä Kemiönsaaren kunnan Dragsfjärdissä. Kylä sijaitsee Dragsfjärdin koilliskulmassa Dragsfjärdintien pohjoispuolella.
Purot Rosendalbäcken ja Storbäcken yhdistyvät Rosendalin alueella ja laskevat kylän eteläosan poikki länteen. Kylän ydinalue on lähinnä peltoa, mutta kylään kuuluu laaja kallioinen, metsäinen ja soinen alue, jossa sijaitsee vajaan kahden hehtaarin kokoinen suojärvi Rosendalsträsket.
Rosendalin pohjoisosasta on löytynyt muinaishauta. Rosendal on ollut keskiajalla suuri kylä. Siellä oli kahdeksan tilaa vuonna 1571. Isojaon aikaan 1788 kylässä oli kuusi kantatilaa ja viisi vesimyllyä. Alkuperäisellä kylätontilla sijaitsee enää vain yksi tila, muut ovat siirtyneet omien peltojensa lähelle.
Roseneath

Roseneath voi tarkoittaa jotakin seuraavista paikoista:
Roseneath, Australian Victorian osavaltiossa
Roseneath, Australian Queenslandin osavaltiossa
Roseneath, Kanadassa
Roseneath, Wellingtonin lähiö Uudessa-Seelannissa
Roseneath, Dunedinin lähiö Uudessa-Seelannissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roseneath”, voi hakea sivunnimihaulla, laajalla sivunnimihaulla tai tekstihaulla.
Sarah Chauncey Woolsey

Susan Coolidge
Sarah Chauncey Woolsey (29. tammikuuta 1835 – 9. huhtikuuta 1905) oli yhdysvaltalainen lastenkirjailija, joka kirjoitti kirjoja taiteilijanimellä Susan Coolidge. Hänen tunnetuin teoksensa on tyttökirja Katyn toimet ja sen jatkoteokset Katy koulussa, Katyn myöhemmät toimet, Clover ja Alppilaakson maja. Woolsey syntyi Clevelandissä, Ohiossa ja vietti suurimman osan lapsuudestaan Connecticutin New Havenissa. Hän työskenteli sairaanhoitajana Yhdysvaltain sisällissodan aikana, minkä jälkeen hän alkoi kirjoittaa. Woolsey ei koskaan avioitunut vaan asui vanhempiensa luona Newportissa, Rhode Islandilla kuolemaansa saakka.
Aiheesta muualla

Vapaasti ladattavia Susan Coolidgen (Sarah Woolseyn) e-kirjoja Project Gutenbergiltä ja Projekti Lönnrotilta.
Savanes

Savanes tarkoittaa seuraavia alueita Länsi-Afrikassa:
Savanes, alue Norsunluurannikon pohjoisosassa
Savanes, alue Togon pohjoisosassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Savanes”, voi hakea sivunnimihaulla, laajalla sivunnimihaulla tai tekstihaulla.
Sarjakuvakäsikirjoittaja

Sarjakuvakäsikirjoittaja laatii sarjakuville käsikirjoitukset, joiden perusteella sarjakuvapiirtäjä piirtää työn valmiiksi. Joskus käsikirjoittaja myös piirtää itse omat sarjakuvansa, kuten vaikkapa Carl Barks, Romano Scarpa tai Hergé.[lähde? ]
Suomen ainoa päätoiminen sarjakuvakäsikirjoittaja on Pauli Kallio.
Sampolan kirjasto

| Sampolan kirjasto> Tammelan lainausasema |
| --- | --- |
 Sampolan kirjasto
Sijainti:  Sammonkatu 2, 33540 Tampere
Perustettu:  1922
Johtaja:  Taina Sahlander (2015–)   Ritva Järvelin (1995–2015)  Inkeri Saarni (1967–1995)  Eeva Puro (1962–1966)  Ritva Piispanen (1961–1962)  Vappu Pölkkynen (1956–1961)  Ester Seppälä (1953–1955)  Kaarlo Sahramäki (1932–1953)  Suoma Kärkönen (1922–1932) 
Kotisivut
Sampolan kirjasto on vuonna 1922 perustettu Tampereen kaupungin ylläpitämä kirjasto, joka sijaitsee Kalevan alueella, Liisankallion kaupunginosassa Sampolan rakennuksessa.
Aluksi kirjasto toimi Tammelan lainausasema -nimellä, joka avattiin 10. lokakuuta 1922 osuusliike Voiman talossa, Tammelanpuistokatu 27:ssä. Vuonna 1929 kirjasto muutti Ilmarinkatu 12:een ja vuonna 1930 Ilmarinkatu 6:een. Ilmarinkadulla lainausasema toimi vuoteen 1957 saakka. Tammelan koulun lisärakennus valmistui vuonna 1957 osoitteeseen Ilmarinkatu 17, jonne kirjasto muutti.
Kirjastolle valmistuivat uudet tilat Sampolan sisäpihalle rakennettuun uudisrakennukseen, jonka suunnitteli Arkkitehtuuritoimisto Matti Silvennoinen Oy. Samassa rakennuksessa toimivat Tampereen työväenopisto ja Tammerkosken lukio. Kirjasto avattiin asiakkaille 19. maaliskuuta 2003. Samalla kirjaston nimi muuttui kulttuuri- ja vapaa-aikalautakunnan päätöksellä Tammelan kirjastosta Sampolan kirjastoksi. Kirjastoon tuli myös Tampereen ensimmäinen tietotori.
Aiheesta muualla

Kirjaston kotisivut
Rosendo Huesca Pacheco

Rosendo Huesca Pacheco.
Rosendo Huesca Pacheco (3. maaliskuuta 1932 – 25. marraskuuta 2017) oli meksikolainen roomalaiskatolinen arkkipiispa. Hänet vihittiin papiksi Puebla de los Angelesin arkkihiippakuntaan 28. lokakuuta 1956 ja nimitettiin sen vihkipiispaksi sekä Themisoniumin titulaaripiispaksi 30. toukokuuta 1970. Piispaksi vihkiminen seurasi 24. elokuuta. Pääkonsekraattorina toimi Octaviano Márquez y Tóriz, jota avustivat Emilio Abascal y Salmerón ja Luis Guízar y Barragán.
Huesca Pacheco sai 28. syyskuuta 1977 nimityksen Puebla de los Angelesin arkkipiispaksi, joksi hänet asetettiin 26. marraskuuta. Hän jäi eläkkeelle 5. helmikuuta 2009.